Védelem a betörések és a rablótámadások ellen

A **Felségesnek rejtekében** lakozom, a **Mindenhatónak** **árnyékában** nyugszom. Azt mondom az Úrnak: **Én oltalmam**, **váram**, **Istenem**, Őbenne bízom! Mert **Ő szabadít meg** engem a madarásznak tőréből, a veszedelmes dögvésztől. **Tollaival fedez be engem**, és **szárnyai alatt van oltalmam**; **pajzs** és **páncél** **az Ő hűsége** és **igazsága**. Nem félek az éjszakai ijesztéstől, a repülő nyíltól nappal. Elesnek mellőlem ezren, és jobb kezem felől tízezren; és **hozzám nem is közelít**. Bizony szemeimmel nézem, és meglátom a gonoszok megbüntetését.

Az Úr az én **oltalmam**; a Felségest választottam az én **hajlékommá**. Ezért nem illet engem a veszedelem, és csapás nem közeleg a lakhelyemhez; mert **Ő az angyalainak parancsolt felőlem**, hogy **őrizzenek engem minden utamon**. Kézen hordoznak engem, hogy meg ne üssem lábamat a kőbe. Oroszlánon és áspiskígyón járok, megtaposom az oroszlánkölyköt és a sárkányt.

Így szól hozzám az Úr: „Mivelhogy ragaszkodik hozzám, **megszabadítom** őt, **felma­­gasz­talom** őt, mert ismeri az én nevemet. Segítségül hív engem, ezért **meg­hallga­tom** őt; **vele vagyok** háborúságában, **megmentem** és **megdicsőítem** őt. **Hosszú élettel** elégítem meg őt, és **megmutatom néki** **az én szabadításomat**.” *(Zsolt. 91,1–5. 7–16.)*

Köszönöm Uram, hogy Te az **angyalaidnak parancsolsz** felőlem, hogy **őrizzenek engem minden utamon**. A Te **angyalaid kézen hordoznak engem**, hogy meg ne üssem lábamat a kőbe. *(Zsolt. 91,11–12.)*

Az **Úr angyala** tábort jár körülöttem, és **kiszabadít engem** minden utamon. *(Zsolt. 34,7.)*

**Sem betörés**, **sem kirohanás**, **sem kiáltozás nem lesz a mi utcáinkon**, **mert az Úr**, **az én Istenem erősekké teszi kapuim zárait**, **s megáldja bennem az én fiaimat***. (Zsolt. 144,14. 147,13.)*

**Az Úr tábort jár a házam körül**, **mint a sereg ellen**, **az ide-oda kóborlók ellen**, **és nem megy át többé rajtam a sarcoló**, **mert szemmel tartja azt az Úr***. (Zak. 9,8.)*

Mint repeső madarak, úgy **oltalmaz engem a Seregek Ura**, **oltalmazván megszabadít engem ellenségeimtől**, **közöttük átmenvén**, **megment engem**. *(Ésa. 31,5.)*

És nem hallatik többé erőszaktétel földemen, pusztítás és romlás határaimban, és az **üdvösséget hívom kőfalaimnak**, és **kapuimnak a dicséretet**. *(Ésa. 60,18.)*

**Veszek a szent vérből**, **a Bárány véréből**, **a szövetség véréből**, **és hintek a két ajtófélre és a szemöldökfára**. **És a vér jelül lesz nékem a házamon**, **és az Úr szent templomán**, **amelyben lakozom**. **És mikor általmegy az Úr**, **meglátja a szent vért**, **az örök szövet­ség vérét a szemöldökfán és a két ajtófélen**, **elmegy az Úr az ajtó mellett**, **és nem engedi**, **hogy a pusztító bemenjen az én házamba**; **nem lophat**, **nem ölhet és nem pusztíthat**, **Jézus szent nevében**. *(2Móz. 12,7. 13. 23. Ján. 10,10. 1Kor. 6,19.)*

Ti angyalok, **hatalmas** **erejű szolgáló szellemek**, Jézus nevében kiküldelek benneteket a számmal megvallott Ige **megcselekedésére** és **beteljesítésére**, a magam és a családom védelmére és megőrzésére. *(Zsolt. 103,20. Ésa. 63,9. Zsid. 1,14.)*

Köszönöm Atyán, hogy szemmel tartod a föld hűségeseit, és mint a szemed fényét őrzöl engem és a családomat, így bátorságosan lakhatom az én földemen, Jézus nevében. Ámen. *(Zsolt. 101,6. 17,8. Ezék. 34,27.)*